Հուշաքարի բացմանը Սարդարապատ էին եկել նաև Արարատի ծառայակից ընկերները։ Սամվել Հակոբյանը նշեց, որ Արարատի հետ բարդ ճանապարհ են անցել։ «Շատ դժվարություններ ենք տեսել իրար հետ, շատ լավ մարդ էր։ Ցավալի էր նրա կորուստը։ Ինձնից մեկ տարի առաջ էր զորակոչվել բանակ, մեզ՝ նորեկներիս, միշտ բացատրում էր՝ ինչ պետք է անել, ոնց պահել մարտական հերթապահություններում։ Մինչ օրս էլ դժվարությամբ ենք հավատում, որ մեր ընկերները՝ Արարատ Խանոյանն ու Ազատ Ասոյանը, չկան»։